b'\n_START_ARTICLE_\nPete Davidson\n_START_SECTION_\nInfantesa i joventut\n_START_PARAGRAPH_\nDavidson, fill d\'Amy (Waters de soltera) i Scott Matthew Davidson, va n\xc3\xa9ixer el 16 de novembre de 1993 a Staten Island, Nova York. David t\xc3\xa9 ascend\xc3\xa8ncia jueva, alemanya, irlandesa, escocesa, anglesa i italiana. T\xc3\xa9 una germana petitat anomenada Casey. El seu pare fou un bomber de Nova York que mor\xc3\xad en servei durant els atemptats de l\'11 de setembre, on fou vist per \xc3\xbaltima vegada pujant les escales del Marriott World Trade Center abans de l\'esfondrament. La p\xc3\xa8rdua el va afectar profundament, ja que llavors tenia 7 anys. Declar\xc3\xa0 al The New York Times que era "aclaparador" i que sovint actuava a l\'escola com a resultat del trauma, arribant a tallar-se el cabell fins a tornar-se calb. L\'octubre de 2016 va confessar al programa de radio matinal The Breakfast Club que havia tingut pensaments su\xc3\xafcides quan era jove i que la m\xc3\xbasica de l\'artista de rap Kid Cudi li havia salvat la vida._NEWLINE_Davidson va fer d\'humorista en p\xc3\xbablic per primera vegada en una pista de bitllets a Staten Island, on un grup d\'amics que coneixien les seves aspiracions humoristes, el van desafiar a actuar a l\'escenari. Ho va fer despr\xc3\xa9s de consumir c\xc3\xa0nnabis. Davidson, que ha patit la malaltia de Crohn des de l\'edat dels 17 o 18 anys, digu\xc3\xa9 aleshores que "no podia funcionar" sense c\xc3\xa0nnabis, afegint que no seria capa\xc3\xa7 de treballar a Saturday Night Live, i que els intents d\'actuar sense consumir-ne no havien reeixit. Va explicar que "pot actuar quan no est\xc3\xa0 fumat, per\xc3\xb2 que no seria tant divertit per ell". Va anar a St. Joseph\'s School, aleshores Tottenville High School abans d\'anar a Xaverian High School, a Brooklyn, on es va graduar el 2011. La seva mare encara hi treballa com a infermera de l\'escola. Despr\xc3\xa9s de l\'institut, va matricular-se a St. Francis College a Brooklyn Heights, on hi va romandre breument abans de deixar els estudis.\n_START_SECTION_\nCarrera\n_START_PARAGRAPH_\nLa seva primera aparici\xc3\xb3 en pantalla va ser al tercer episodi de la s\xc3\xa8rie de com\xc3\xa8dia de MTV Failosophy, que es va estrenar el 28 de febrer de 2013. El mes seg\xc3\xbcent, va apar\xc3\xa8ixer a "PDA and Moms", un episodi de la tercer temporada del xou d\'impacte Guy Code, el primer dels quatre episodis en qu\xc3\xa8 apareixeria. Aquell juny es va emetre l\'episodi Gotham Comedy Live de la segona temporada del programa Comedy Live del canal Comedy Central, que mostra humoristes al Gotham Comedy Club de Nova York. Va ser la seva primera aparici\xc3\xb3 televisiva com a humorista. El juliol va tornar a MTV2 amb una aparici\xc3\xb3 a\xc2\xa0Nick Cannon Presents: Wild \'N Out, la primera de les sis aparicions que faria en aquest programa._NEWLINE_Posteriorment ha fet d\'humorista a Adam Devine\'s House Party, Jimmy Kimmel Live! i Comedy Underground with Dave Attell, i ha estat l\'estrella invitada a Brooklyn Nine-Nine. El 2014 tingu\xc3\xa9 un paper a l\'episodi pilot d\'una com\xc3\xa8dia de Fox, Sober Companion, per\xc3\xb2 finalment no es va convertir en s\xc3\xa8rie._NEWLINE_Es va unir a l\'elenc de Saturday Night Live a l\'estrena de la 40a temporada, que es va emetre el 27 de setembre de 2014. Amb 20 anys va ser el primer membre de l\'elenc de SNL nascut als anys noranta i un dels m\xc3\xa9s joves de la seva hist\xc3\xb2ria. Va con\xc3\xa8ixer el regular del programa Bill Hader durant la gravaci\xc3\xb3 de la pel\xc2\xb7l\xc3\xadcula de com\xc3\xa8dia Trainwreck, dirigida per Judd Apatow. Aquest li va oferir participar en l\'audici\xc3\xb3 pel programa i va acabar sent la primera addici\xc3\xb3 de la temporada. Hader va parlar d\'ell al productor Lorne Michaels. El seu debut va recollir cr\xc3\xadtiques positives, aix\xc3\xad com les seves par\xc3\xb2dies m\xc3\xa9s destacades de la temporada incloent-hi un esquetx de l\'estil Indiana Jones. En aquest esquetx, ell i Dwayne Johnson\xc2\xa0("The Rock"), despr\xc3\xa9s de rebre dards enverinats, es van veure obligats a succionar el ver\xc3\xad l\'un a l\'altre de diverses parts del cos, la qual cosa acabaria amb ells dos enredats en la posici\xc3\xb3 del 69. En un altre esquetx Norman Reedus li disparava una fletxa al pit._NEWLINE_El mar\xc3\xa7 de 2015 va participar en el Comedy Central Roast de Justin Bieber. La seva aparici\xc3\xb3 va ser lloada com una de les millors de l\'espectacle. Entre les seves bromes m\xc3\xa9s atrevides n\'hi ha una a costa del seu company \'roaster\' Snoop Dogg i amfitri\xc3\xb3 Kevin Hart i la seva pel\xc2\xb7l\xc3\xadcula Soul Plane. Davidson, el pare del qual era bomber i va morir durant els atemptats de l\'11 de setembre va qualificar la pel\xc2\xb7l\xc3\xadcula com a "la pitjor experi\xc3\xa8ncia de la meva vida amb un avi\xc3\xb3"._NEWLINE_El 2016 va apar\xc3\xa8ixer a la llista Forbes 30 under 30. Tamb\xc3\xa9 aquell mateix any, va gravar el seu primer especial de com\xc3\xa8dia Pete Davidson: SMD. Aquest especial de Comedy Central es va filma a Nova York.\n_START_SECTION_\nEstil de com\xc3\xa8dia\n_START_PARAGRAPH_\nHa estat lloat per basar la seva com\xc3\xa8dia en la seva vida i per rec\xc3\xb3rrer a aspectes de la seva vida que s\'han comparat a "una s\xc3\xa8rie de veritats brutals i confessions vulgars" que han fet que el p\xc3\xbablic el senti proper. Tracta temes com el c\xc3\xa0nnabis, el sexe i les relacions. Tamb\xc3\xa9 relata experi\xc3\xa8ncies inc\xc3\xb2modes viscudes a la resid\xc3\xa8ncia d\'estudiants durant la seva breu estada a St. Francis College. Fa bromes sobre temes sensibles, com ara la mort del seu pare durant els atemptats de l\'11 de setembre. En fa perqu\xc3\xa8 diu que aix\xc3\xb2 l\'enforteix per afrontar el sentiment d\'impot\xc3\xa8ncia que li va causar experimentar una trag\xc3\xa8dia d\'aquesta magnitud tant jove. \xc3\x89s un seguidor de la franqu\xc3\xadcia Harry Potter i n\'ha incorporat material a la seva obra com a humorista.\n_START_SECTION_\nVida personal\n_START_PARAGRAPH_\nL\'octubre de 2015 Davidson vivia en un apartament a Brooklyn Heights, Nova York._NEWLINE_Davidson t\xc3\xa9 un tatuatge del n\xc3\xbamero de placa del seu pare (8418) al seu bra\xc3\xa7 esquerra. Davidson don\xc3\xa0 suport a Hillary Clinton a les eleccions presidencials dels Estats Units de 2016. El 5 de desembre va fer con\xc3\xa8ixer a trav\xc3\xa9s del seu compte d\'Instagram que s\'havia fet un tatuatge a la cama de Clinton, de la qual digu\xc3\xa9 que era la seva hero\xc3\xafna, forta i una de les persones m\xc3\xa9s fortes de l\'Univers. La mateixa Clinton va agrair-li l\'elogi, comentant "Aix\xc3\xb2 fa significativament menys inc\xc3\xb2mode que hagi tingut un tatuatge de Pete Davidson durant anys._NEWLINE_Se li va diagnosticar la malaltia de Crohn als 17 o 18 anys, per la qual va rebre tractament intraven\xc3\xb3s i va consumir c\xc3\xa0nnabis medicinal per alleujar el dolor. El 6 de mar\xc3\xa7 de 2017 va anunciar al seu compte d\'Instagram que havia deixat les drogues i que estava sobri per primer cop en vuit anys. Durant una entrevista al podcast de l\'humorista Marc Maron, va aclarir que l\'\xc3\xbanica droga que consumia era c\xc3\xa0nnabis i que, mentre que n\'havia redu\xc3\xaft considerablement el consum, els problemes personals que al principi creia que eren causats pel consum diari de c\xc3\xa0nnabis, eren causats per un trastorn l\xc3\xadmit de la personalitat, pel qual s\'ha estat sotmetent a tractament._NEWLINE_Davidson va festejar amb Cazzie David durant 2 anys. El 20 de juny de 2018, Davidson va confirm\xc3\xa0 que estava comprom\xc3\xa8s amb Ariana Grande.'